Перад паводкай
*Максім Багдановіч*

Праясняецца пагода,

Бо вярнулася вясна.

Усё чакаеш, што прырода

Устрапянецца ада сна.

I пад птушы крык і гоман,

Даўшы хвалям вольны ход,

Прыпадыме бацька Нёман

На хрыбце магутным лёд.

Зазвіняць жалобна крыгі,

I бурлівая вада

Снег, размоклы ў час адлігі,

Змые з луга без сляда.

Дык разлійся жа раздольна

У чыстым полі і гаю

I красой паводкі вольнай

Душу выпрастай маю!